Diari Oficial de la Generalitat Valenciana


Sumari del DOGV 7792, del 27-05-2016 (2016/3447)

Convocatòria d'Assemblea General ordinària.
-------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3447


Organisme emissor
:   Caixa Rural la Vall San Isidro, COOP Crèd. V.

Tipus de document
:   Convocatòria

Convocatòria d'Assemblea General ordinària. [2016/3447]  
En compliment de l'acord adoptat pel Consell Rector d'aquesta entitat, i de conformitat amb allò que hi ha legalment i estatutàriament establit, es convoca tots els socis de la Caixa Rural La Vall San Isidro, Cooperativa de Crèdit Valenciana, a l'Assemblea General ordinària en el domicili social d'aquesta, siti a la Vall d'Uixó, avinguda del Cor de Jesús, número 1, el pròxim dia 16 de juny de 2016, a les 21.30 hores en primera convocatòria i a les 22.00 hores en segona, a fi de tractar els diferents punts del següent  
  
Ordre del dia  
1. Examen i aprovació, si és el cas, dels comptes anuals de l'entitat corresponents a l'exercici tancat a 31 de desembre de 2015 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria), així com l'informe de gestió i informe d'auditoria, i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si és procedent, de la liquidació del pressupost d'ingressos i gastos del fons de formació i promoció cooperatiu de l'exercici 2015, i pla d'inversions i despeses d'aquest per a l'exercici 2016. Facultar, si és procedent, el Consell Rector perquè puga disposar del fons de formació i promoció cooperatiu respecte del pressupost de l'exercici 2017 fins a la celebració de la pròxima Assemblea General.  
  
4. Modificació dels estatuts: aprovació, si és procedent, de la nova redacció donada als estatuts socials com a conseqüència de la reducció del capital social i l'adequació al Decret Legislatiu 2/2015, que aprova el nou Text Refós de la Llei de Cooperatives de la Comunitat Valenciana, i al Reial Decret 84/2015, de desplegament de la Llei 10/2014.  
  
5. Nomenament d'auditors externs per a la verificació dels comptes anuals de l'entitat.  
6. Ratificació de la constitució del Comité de Nomenaments i Remuneracions i de la Comissió Mixta de Riscos i Auditoria.  
7. Aprovació, si és el cas, de la proposta de la política de remuneració al Consell Rector.  
8. Elecció per a la renovació estatutària de sis membres titulars i dos suplents del Consell rector.  
9. Delegar i habilitar el Consell Rector per a elevar a instrument públic els acords de l'Assemblea General que exigisquen aquesta formalitat o hagen d'inscriure's en els registres públics, així com per a executar els acords esmentats; i facultar-lo per a la interpretació, aplicació i desplegament dels que ho requerisquen.  
10. Suggeriments i preguntes al Consell Rector en relació amb els assumptes indicats en la convocatòria.  
11. Decisió sobre l'aprovació de l'acta. Designació de socis a aquest efecte.  
  
La Vall d'Uixó, 25 d'abril de 2016.- El president del Consell Rector: Vicente Almela Orenga.  
  
Notes  
Documentació. D'acord amb el que disposa l'article 10, lletra b, dels estatuts socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i la resta de documents i propostes d'acord sobre els quals ha de decidir l'Assemblea, es troben a disposició dels socis en el domicili social i en qualsevol de les oficines de l'entitat.  
  
Modificació estatutària. Així mateix i de forma expressa es fa constar que es troba a disposició dels socis l'informe del Consell Rector sobre la reducció del capital social mínim estatutari i l'adaptació dels estatuts socials a la nova normativa, així com el nou text estatutari que se sotmetrà a l'aprovació de l'Assemblea.  
Règim de consultes i horari. Fins al dia de la celebració de l'Assemblea inclusivament, i durant l'horari d'oficines, excepte els dies inhàbils.  
Els socis que ho sol·liciten per escrit tindran dret a rebre, gratuïtament, còpia d'aquests documents amb antelació a la celebració de l'Assemblea.  
Eleccions per a membres del Consell Rector, titulars, suplents. D'acord amb l'article 44, punts 7 i 8, el Consell Rector designarà la mesa electoral, que quedarà constituïda a les 20.30 hores, perquè els socis puguen exercir el seu dret al vot, i es tancarà a les 22.00 hores. Finalitzada aquesta, la mesa electoral alçarà acta del resultat d'aquestes eleccions.  
Així mateix, es comunica que els candidats a membres titulars del Consell Rector, abans de la celebració de l'Assemblea General, hauran d'haver sigut declarats idonis per a l'exercici del seu càrrec, segons avaluació realitzada pel Comité de Nomenaments i Remuneracions de Caixa La Vall, d'acord amb la normativa vigent. Els formularis per a efectuar l'avaluació esmentada es troben a disposició dels candidats en la Direcció General d'aquesta entitat, fins a 15 dies de la data de celebració de l'Assemblea General.